प्राचीन अलेप्पो शहर

प्राचीन अलेप्पो शहर, अलेप्पो, सीरिया के ऐतिहासिक शहर का केंद्र है। सीरियाई गृहयुद्ध के कारण शहर बड़े पैमाने पर नष्ट हो गया है। अलेपो पुराना शहर - दीवारों के भीतर प्राचीन शहर से बना है जिसका अनुमानित क्षेत्र 350 हेक्टेयर (860 एकड़, 3.5 वर्ग किलोमीटर), जनसंख्या 120,000 निवासियों से अधिक है। इसके बड़े भवनों, संकीर्ण गलियों, ढके हुए सूक और प्राचीन इमारतों की विशेषता, प्राचीन अलेप्पो शहर 1986 ईस्वी में यूनेस्को विश्व धरोहर स्थल के रूप में घोषित किया गया था।. अल-मदीना सूक और शहर में अन्य मध्ययुगीन इमारतों धरोहर स्थलों को नष्ट कर दिया गया जो सीरिया की अरब सेना और जाबत अल-नुसर के विद्रोही बलों के बीच संघर्ष के परिणामस्वरूप बर्बाद हो गया. जिसे अलेप्पो की लड़ाई कहा जाता है , यह लड़ाई 25 सितंबर 2012 को विपक्षी समूह सशस्त्र द्वारा शुरू की गई थी। गृहयुध्द में 30% प्राचीन अलेप्पो शहर को नष्ट हो गया है।

 इतिहास  
अलेप्पो के क्षेत्र में कम से कम चौथी सहस्राब्दी ईसा पूर्व से मानव बस्तियों के प्रमाण मिलते हैं। कांस्य युग में यहाँ ताँबा-खनन और ग्रामीण बस्तियाँ विकसित थीं। कालांतर में यह हित्ती, मिट्टानी, असीरियाई, बाबुली, हख़ामनी (फारसी) और सिकंदर के यूनानी साम्राज्यों का हिस्सा रहा। अनातोलिया, मेसोपोटामिया और भूमध्य सागर के बीच कारवां मार्ग पर स्थित होने के कारण यह एक समृद्ध व्यापारिक केंद्र बना।

रोमन से इस्लामी काल रोमन और बीज़न्टाइन काल में अलेप्पो एक क्षेत्रीय केंद्र था, लेकिन इसका वास्तविक उत्कर्ष सातवीं शताब्दी में अरब-मुस्लिम विजय के बाद हुआ। अय्यूबी राजवंश (सलाहुद्दीन का खानदान) और बाद में मामलुक शासन के दौरान अलेप्पो मस्जिदों, किलों, बाज़ारों और कारवाँ-सरायों से सुसज्जित हुआ। यह रेशम, मसालों और वस्त्रों के अंतरराष्ट्रीय व्यापार का एक प्रमुख वैश्विक केंद्र बन गया।


उस्मानी काल 1516 में उस्मानी तुर्कों ने इस शहर पर अधिकार कर लिया। लगभग चार सौ वर्षों तक अलेप्पो उस्मानी साम्राज्य में दमिश्क के बाद दूसरा सबसे बड़ा व्यापारिक शहर बना रहा, जहाँ यूरोप, ईरान और अरब के व्यापारी आते-जाते थे। पुराने किले, ढके हुए बाज़ारों (सूक), हमाम और रिहायशी हवेलियों का जो स्वरूप आज दिखाई देता है, उस पर उस्मानी वास्तुकला की स्पष्ट छाप है।


आधुनिक सीरिया और गृहयुद्ध प्रथम विश्व युद्ध के बाद अलेप्पो फ्रांसीसी मैंडेट सीरिया का हिस्सा बना और 1946 में स्वतंत्र सीरिया का प्रमुख आर्थिक केंद्र बनकर उभरा। यहाँ कपड़ा, चीनी, खाद्य प्रसंस्करण और रसायन के बड़े उद्योग स्थापित हुए। वर्ष 2012-2016 के सीरियाई गृहयुद्ध के दौरान अलेप्पो सबसे भीषण युद्ध क्षेत्रों में से एक बन गया। बमबारी के कारण ऐतिहासिक किले, उमय्यद मस्जिद, बाज़ारों और पुराने मुहल्लों को भारी क्षति हुई। इस कारण यूनेस्को ने इसे "खतरे में पड़े विश्व धरोहर स्थलों" की सूची में शामिल किया। वर्तमान में शहर धीरे-धीरे पुनर्निर्माण और अपनी ऐतिहासिक विरासत को सहेजने का प्रयास कर रहा है।

 शिक्षा  
सीरिया का मुख्य आर्थिक केंद्र होने के कारण अलेप्पो शिक्षा का भी एक बड़ा केंद्र है। यूनिसेफ के अनुसार, सितंबर 2018 तक शहर और उसके आसपास के क्षेत्रों में 1280 से अधिक स्कूल सक्रिय थे।

अलेप्पो विश्वविद्यालय शहर का सबसे प्रमुख शैक्षणिक संस्थान है, जहाँ 60,000 से अधिक छात्र अध्ययनरत हैं। इसमें 18 संकाय और 8 तकनीकी कॉलेज शामिल हैं। इसके अतिरिक्त, शहर में निजी विश्वविद्यालय भी कार्यरत हैं, जिनमें 'अल-शहबा विश्वविद्यालय' और 'मामून यूनिवर्सिटी फॉर साइंस एंड टेक्नोलॉजी' प्रमुख हैं। शहर में संगीत और ललित कला (Fine Arts) के लिए भी विशेष संस्थान हैं।

अलेप्पो में कई प्रतिष्ठित ईसाई और अंतरराष्ट्रीय स्कूल भी हैं, जैसे सेंट मैरी ईसाई स्कूल, अर्मेनियाई निजी स्कूल, और अंतरराष्ट्रीय स्तर के 'इंटरनेशनल स्कूल ऑफ अलेप्पो' तथा 'लीसे फ्राँसे द’अलेप'।
इन्हें भी देखें
 प्राचीन दमिश्क शहर
 आधुनिक अलेप्पो
सन्दर्भ

श्रेणी:सीरिया
श्रेणी:सीरिया के नगर
श्रेणी:सीरिया का इतिहास